b'\n_START_ARTICLE_\nPredrag Cvitanovi\xc4\x87\n_START_SECTION_\n\xc5\xbdivljenje in delo\n_START_PARAGRAPH_\nCvitanovi\xc4\x87 je trenutno profesor fizike na Tehnolo\xc5\xa1kem in\xc5\xa1titutu Georgie v Atlanti. Najbolj je znan po svojem delu iz nelinearne dinamike, \xc5\xa1e posebej pa po svojih doprinosih k periodi\xc4\x8dni teoriji orbit. Verjetno je najbolj znana njegova vpeljava \xc5\xa1irjenja ciklov z uporabo periodi\xc4\x8dne teorije orbit, aproksimativne kaoti\xc4\x8dne dinamike na osnovi nadziranih motenj. Ta postopek se je izkazal za zelo uporabnega pri spoznavanju in dolo\xc4\x8devanju kaoti\xc4\x8dne dinamike v problemih od atomske fizike do nevropsihologije._NEWLINE_Doktoriral je leta 1973 na Univerzi Cornell v Ithaci. Preden je postal \xc4\x8dlan fizikalnega oddelka Georgia Techa, je bil predstojnik Sredi\xc5\xa1\xc4\x8da za kaos in turbulentnih znanosti ter raziskovalni profesor Carlsbergove ustanove na In\xc5\xa1titutu Nielsa Bohra v K\xc3\xb8benhavnu._NEWLINE_Iz\xc5\xa1la je odmevna knjiga Kaos: klasi\xc4\x8dni in kvantni (Chaos: Classical and Quatum), katere avtorji so Cvitanovi\xc4\x87, Roberto Artuso, Per Dahlqvist, Ronnie Mainieri, Gregor Tanner, Gabor Vattay, Niall Whelan in Andreas Wirzba._NEWLINE_Cvitanovi\xc4\x87 je dopisni \xc4\x8dlan Hrva\xc5\xa1ke akademije znanosti in umetnosti.'